Library - Afrikaanse Boeke - Versterk mekaar in 'n tyd soos hierdie
Versterk mekaar in 'n tyd soos hierdie
Oor die opstanding uit die dode en die wederkoms van Christus.
15 Want dit sê ons vir julle deur die woord van die Here, dat ons wat in die lewe oorbly tot by die wederkoms van die Here, die ontslapenes hoegenaamd nie sal vόόr wees nie.
16 Want die Here self sal van die hemel neerdaal met ‘n geroep, met die stem van ‘n aartsengel en met die geklank van die basuin van God; en die wat in Christus gesterf het, sal eerste opstaan.
3 Want wanneer hulle sê: Vrede en veiligheid – dan oorval ‘n skielike verderf hulle soos die barensnood ‘n swanger vrou, en hulle sal sekerlik nie ontvlug nie.
1 Thess. 4:18, - Bemoedig mekaar dan met hierdie woorde.
Dat op daardie klompie Christene jag gemaak was, dat hulle vir die wilde diere gegooi was in die arenas van daardie tyd; en om die “gru-spel” te verlig was Christene geneem, aan pale rondom daardie arenas vasgebind, bestryk met pik en aan die brand gesteek. Dit was in “so ‘n tyd” waarin daardie mense geleef het, aan wie al hierdie sendbriewe geskrywe was.
Daarom is daar vir ons in hierdie tyd nie net ‘n baie tydige les in te vinde nie, maar is daar ook ‘n waarskuwing in, om onsself gereed te maak!
Daar is dan in hierdie woorde van “versterk (bemoedig) mekaar in ‘n tyd soos hierdie” nie net mooi woordjies om in ons gehoor gestreel te word nie, maar dat ons sal “wakker” word.
Dus as ons in tye soos hierdie versterk wil word, dan moet ons gewaarsku word. Ons moet voorbereide, ingeligte mense wees, sodat die versterking in dít wat kóm, ons kan sien wat die geloof van hierdie mense was wat deur so ‘n tyd gegaan het, wat ek glo, soos ek God se woord verstaan ons ook nou tegemoet gaan en dat dit nader is as wat ons dink.
“Versterk mekaar in ‘n tyd soos hierdie” – hierin lê woorde van voorbereiding en waarskuwings.
1 Thessalonicense 5:3;
Want wanneer hulle sê: Vrede en veiligheid - dan oorval ‘n skielike verderf hulle soos die barensnood ‘n swanger vrou, en hulle sal sekerlik nie ontvlug nie.
Ons kan nie hierdie woorde wat aan hierdie mense geskrywe is (wat in daardie tyd in so ‘n groot lyding was) net so uithaal uit die Bybel en dit sommer net so oppervlakkig op onsself toe pas nie.
Ons moet kyk watter lewe hierdie mense gelei het;
Terwyl dit nog die wel aangename tyd is – terwyl ons nog die geleentheid het dat ons, ons lewens daarna sal skik om ook op daardie plek te kom, kos wat wil.
Al kos dit ook vriendskappe;
Al kos dit ook stremminge in die familiebande;
Al kos dit ook stremminge in die kerk bande.
Ons lewe in ‘n tyd waarin ons, wat onsself betref – drasties sal moet optree.
Hoséa 4:6; - “My volk gaan te gronde weens gebrek aan kennis”.
Ons moet kyk wat is die boodskap van die Bybel.
As die woord dan ‘n lamp vir ons voet en ‘n lig op ons pad is, en dit is só, dan behoort ons met die Bybel boek in die een hand en met die nuus van die dag in die ander hand, die twee bymekaar te kan bring en sê: “Maar dit is presies wat hier geskryf staan of wat daar op daardie gedeelte van God se woorde wat op daardié gebeure van die dag, van toepassing is”.
25 en laat ons ons onderlinge byeenkoms nie versuim soos sommige gewoonte het nie, maar laat ons mekaar vermaan, en dit des te meer namate julle die dag sien naderkom.
Hou nou baie goed ingedagte dat al hierdie gedeeltes geskrywe is aan mense, in ‘n tyd wat hulle deur intense verdrukking gegaan het, sodat u kan sien wat aan hulle geskrywe was:
Wat hulle moes maak;
Wat hulle gesindheid moes wees;
Dat ons onsself kan oriënteer (in ooreenstemming bring) dat ons onsself kan inrig in ons geloof om op dieselfde manier op te tree.